पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को लेकर लागू लॉकडाउन का पालन कराने काे लेकर गुरुवार को अंचलाधिकारी चंदन कुमार, थानाध्यक्ष राम नारायण यादव एवं परमानंदपुर ओपी प्रभारी कमलेश प्रसाद मय फोर्स चौक-चौराहे एवं ग्रामीण इलाकों का भ्रमण किया। इस दौरान उन्होंने लोगों से अपील किया कि लॉकडाउन के नियमों का सख्ती से पालन करें। अनावश्यक घरों से बाहर न निकलें। आवश्यक काम से निकलते समय भी मास्क का प्रयोग अनिवार्य रूप से करें। अधिकारियों ने कहा कि अनावश्यक रूप से बाहर से घूम रहे लोगों पर सख्ती भी बरती जा रही है। इसके साथ ही लोगों से अपील करते हुए कहा कि सुबह 7 से 11 बजे तक ही आवश्यक चीजों की खरीदारी करें। सीओ चंदन कुमार ने बताया कि प्रखंड क्षेत्र में 6 जगहों पर गाइडलाइन का पालन करने के लिए मजिस्ट्रेट एवं पुलिस बल तैनात किया गया है। ताकि किसी तरह की कोई लापरवाही न बरत सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn